CELEX: C2007/269/61
Language: et
Date: 2007-11-10 00:00:00
Title: Kohtuasi C-425/07: AEPI Elliniki Etaireia pros Prostasian tis Pnevmatikis Idioktisias AE 14. septembril 2007 esitatud apellatsioonkaebus Euroopa Ühenduste Esimese Astme Kohtu 12. juuli 2007 . aasta otsuse peale kohtuasjas T-229/05: AEPI Elliniki Etaireia pros Prostasian tis Pnevmatikis Idioktisias versus Euroopa Ühenduste Komisjon

10.11.2007   
            
            
               ET
            
            
               Euroopa Liidu Teataja
            
            
               C 269/36
            
         AEPI Elliniki Etaireia pros Prostasian tis Pnevmatikis Idioktisias AE 14. septembril 2007 esitatud apellatsioonkaebus Euroopa Ühenduste Esimese Astme Kohtu 12. juuli 2007. aasta otsuse peale kohtuasjas T-229/05: AEPI Elliniki Etaireia pros Prostasian tis Pnevmatikis Idioktisias versus Euroopa Ühenduste Komisjon
   (Kohtuasi C-425/07)
   (2007/C 269/61)
   Kohtumenetluse keel: kreeka
   Pooled
   
      Hageja: AEPI Elliniki Etaireia pros Prostasian tis Pnevmatikis Idioktisias AE (esindaja: advokaat Th. Asprogerakas — Grivas)
   
      Teised menetlusosalised: Euroopa Ühenduste Komisjon
   Apellandi nõuded
   
               —
            
            
               tunnustada käesoleva hagiavaluse vastuvõetavust;
            
         
               —
            
            
               tühistada täies ulatuses Euroopa Ühenduste Esimese Astme Kohtu (neljas koda) 12. juuli 2007. aasta otsus AEPI AE versus Euroopa Ühenduste Komisjon;
            
         
               —
            
            
               arutada ja teha uus otsus asjas, mille hageja esitas 14. juuni 2005. aasta hagiavaldusega No 001/4372, 56(2001) A/3603/2 (EÜartikli 230 alusel) Euroopa Ühenduste Esimese Astme Kohtule komisjoni 18. aprilli 2005. aasta otsuse SG-Greffe (2005) D/201832 peale, millega jäeti rahuldamata hageja 22. märtsi 2001. aasta kaebus (2001/4372, 56) (2001 A/ 3603/ 2), või saata asi tagasi uueks arutamiseks asja lahendanud Esimese Astme Kohtule apellatsioonkaebuses esitatud põhjendustega.
            
         
               —
            
            
               mõista kohtukulud välja kostjalt.
            
         Väited ja peamised argumendid
   Vaidlustatud kohtuotsuses tõlgendati vääralt EÜ artikleid 81 ja 82, kuna Euroopa Kohus ei uurinud, kas vaidlustatud komisjoni otsuses oli komisjon ületanud oma kaalutlusõiguse piire, selles ei arvestatud Euroopa Kohtu asjassepuutuva varasema kohtupraktikaga ning selles ei arvestatud hagiavalduses nimetatud asjaoludega, mis tõendavad potentsiaalset kahju ühendusesisesele kaubandusele. Lõpetuseks, tõlgendades ja kohaldades vääralt EÜ artikleid 81 ja 82, leiti otsuses, et ühenduse konkurentsieeskirjad nõuavad tingimata seda, et kahju ühendusesisesele kaubandusele peab olema tekkinud, kuigi tegelikult nende sätete õige tõlgendamise ja kohaldamise korral piisab rikkumise tuvastamiseks kahju tekkimise võimalusest.